Title: Característiques i diferències entre conte, rondalla i llegenda
Course: Taller de contes

Contes, rondalles i llegendes

El conte és, segons el diccionari, “una narració, generalment breu, d’un fet o una sèrie de fets reals, llegendaris o ficticis, amb la intenció d’entretenir, divertir, moralitzar, etc.”. Però també podríem definir un conte com una caixa de sorpreses, una obra d’art que ens ha estat confiada, un somriure en paraules, un canut de sentiments... i moltes més maneres que, potser sonen menys sèries i cursis, però que són igual de vàlides que la primera.
Què és un conte?

- Una història de fàcil comprensió tant per als més petits com per als més grans de la casa.
Feedback: No. Torna-ho a intentar.
- Una narració, generalment breu, d’un fet o una sèrie de fets reals, llegendaris o ficticis, amb la intenció d’entretenir, divertir, moralitzar, etc.
Feedback: Molt bé!
- Un seguit de personatges que intervenen en la història i amb les característiques pròpies de cada cultura i generació.
Feedback: No. Torna-ho a intentar.

Classificació dels contes

Podríem classificar es contes de diferents maneres tenint en compte diferents aspectes:
1. SEGONS L’ARGUMENT podríem diferenciar entre contes de fades, contes burlescos, paràboles de la natura, narracions i històriques.
2. SEGONS LES RELACIONS ENTRE ELS PERSONATGES els dividiríem en contes d’animals – salvatges, domèstics - , contes tradicionals – adversaris, parents, auxiliadors sobrenaturals.
3. SEGONS EL FONS TEMÀTIC els classificaríem com a contes d’aventura, contes del bé i del mal, contes mitològics...
4. SEGONS LA SEVA PROCEDÈNCIA trobaríem set grans grups: tradició nòrdica, tradició anglosaxona, tradició negro-africana, tradició oriental, tradició sud-americana, tradició nord-americana i tradició mediterrània, essent aquesta última on trobaríem els contes de les terres catalanes. Cada tradició narra diferents temes i de diferent manera tot mostrant-nos cada una les tradicions i maneres de veure la vida pròpies de cada zona.

Com es poden classificar els contes?

- Segons l'argument, segons les reaccions dels personatges i segons la seva procedència.
Feedback: No! Torna-ho a intentar.
- Segons l'argument, segons la relació entre els personatges, segons la procedència i segons el fons temàtic.
Feedback: Molt bé!

Rondalles

Que és una Rondalla?
És un relat o narració en prosa, de tradició oral i de caràcter anònim, que conta fets imaginaris, desenvolupats amb uns personatges, un argument i un espai determinats, i que té unes fórmules fixes d'inici i acabament del relat.
Els seus personatges s’escapen de la rígida moral del bé i del mal. La rondalla explica la solució d’un conflicte superant totes les situacions per més complicades que siguin.

A més les rondalles pertanyen a un patrimoni col·lectiu que remet a la cultura indoeuropea.

Ara respon amb paraules teves a quina cultura remeten les rondalles.

- Indoeuropea.
Feedback: Molt bé!
- Patrimoni col·lectiu.
Feedback: No. Torna-ho a intentar.
- Europea.
Feedback: No. Torna-ho a intentar.
- No ho sé.
Feedback: Malament. Llegeix el text del començament i torna-ho a intentar.

Grups de rondalles

Hi ha tres grans grups de rondalles:
1. LES RONDALLES MERAVELLOSES: Hi intervenen éssers humans dotats de facultats sobrenaturals i objectes posseïts de virtuts màgiques.
2. LES RONDALLES D'ANIMALS: Els protagonistes són animals personificats, la fam és quasi sempre el mòbil que provoca el conflicte.
3. LES RONDALLES DE COSTUMS: Aquestes es consideren més tardanes en el temps que les meravelloses i, per això, poden reflectir millor els modes de vida de la societat agrària. Hi intervenen persones que es comporten de manera humana i resolen els conflictes plantejats sense cap ajuda meravellosa.

Quins són els tres grans grups de rondalles? Explica'ls.

Personatges de les rondalles

Tipus de personatges que apareixen a les rondalles:
A les rondalles hi sol haver 7 tipus de personatges - tot i que no sempre apareixen tots - : l'heroi, el fals heroi, l'agressor, el donant de l'objecte màgic, la víctima, i els auxiliars de l'heroi.
L'heroi reacciona davant de les exigències del donant per poder disposar dels objectes màgics i es casarà amb la princesa: té com a antagonista l'agressor que s'enfronta amb el protagonista o participa en el combat.

El donant és el més habitual en les rondalles meravelloses i s'encarrega de transmetre l'objecte màgic a l'heroi. L'auxiliar és el personatge que ajuda el protagonista. En les rondalles meravelloses té un caràcter màgic o sobrenatural.
En les rondalles meravelloses sempre apareix una dona en el paper de princesa que és qui exigirà la realització de les tasques més difícils, imposarà una marca que diferenciarà l'heroi dels altres personatges, descobrirà així al fals heroi i acabarà casant-se amb l'autèntic heroi, matrimoni que transformarà l'heroi en un ésser madur i poderós.

Quins són els tipus de personatges que apareixen a les rondalles?

- L'heroi, el fals heroi, l'agressor, el donant de l'objecte màgic, i els auxiliars de l'heroi
Feedback: No. Torna-ho a intentar.
- L'objecte màgic i el fals heroi.
Feedback: No. Torna-ho a intentar.
- L'heroi, el fals heroi, l'agressor, el donant de l'objecte màgic, la víctima, i els auxiliars de l'heroi.
Feedback: Molt bé!

La llegenda

Que és una llegenda?

La llegenda és una narració, oral o escrita, d’aparença més o menys
històrica, però en realitat amb una major o menor proporció d’elements
imaginatius.
Les llegendes tracten personatges històrics o que es tenen com a tals:
follets, tresors ocults, les dones d’aigua, les bruixes, la gent dotada de poders
màgics i no sempre benignes.
Les llegendes es relacionen generalment amb una persona o
un grup humà, o amb un monument, un lloc o un territori. Acostumen a
agrupar-se en cicles entorn un centre d’interès: protagonista, esdeveniment, etc.
Poden ser religioses, profanes o mixtes, segons el tema que desenvolupen.
També poden ser populars, erudites o fruit d’una combinació d’elements del
dos orígens.

I ara respon: Què és una llegenda?

- És una narració, oral o escrita, d’aparença més o menys històrica, però en realitat amb una major o menor proporció d’elements imaginatius.
Feedback: Molt bé!
- És una narració, oral o escrita, d’aparença més o menys històrica, però sense cap tipus d'elements imaginatius.
Feedback: No. Torna-ho a intentar.

Personatges de llegenda

Anomena els personatges que apareixen a les llegendes, tot prenent com a referència la pàgina anterior que parla sobre les llegendes.

- Follets.
Feedback: Incomplet. Torna-ho a intentar.

Repassem conceptes!

Ara ja has vist la diferència entre contes, rondalles i llegendes. Fes-ne un repàs.